Ponferada

Ponferada () – miestas vidurio šiaurės Ispanijoje, Kastilijoje ir Leone, Leono provincijoje, ~85 km į vakarus nuo Leono, prie Silio ir Boesos upių santakos. Praeina geležinkelis Leonas–Monforte de Lemosas ir Madrido–La Korunjos greitkelis. Metalo apdirbimas, anglies briketų gamyba. Apylinkėse yra akmens anglių ir geležies rūdos telkinių.

Ponferadoje yra XII–XIV a. tamplierių pilis – vienas geriausių gynybinės viduramžių architektūros pavyzdžių. Taip pat yra X a. mozarabinio stiliaus Šv. Tomo bažnyčia, gotikinė Šv. Marijos bažnyčia. Apylinkėse yra pasaulio paveldo objektas – Las Médulas.

 Istorija 
Ponferada rašytiniuose šaltiniuose minima nuo XI a. Jos pavadinimas kilęs iš  – „geležinis tiltas“. 1082 m. šį tiltą pastatydino Astorgos vyskupas Osmundas – per jį nusidriekė svarbi Šv. Jokūbo kelio trasa. 1211–1312 m. Ponferada priklausė tamplierių ordinui.Rodríguez González, M.ª Carmen; Durany Castrillo, Mercedes (2013). „Las villas de Ponferrada, Molinaseca y Bembibre en la Edad Media“. Las villas de Ponferrada, Molinaseca y Bembibre en la Edad Media: En el historiador y la sociedad: homenaje al profesor José M.ª Mínguez. Salamanca: Ediciones Universidad de Salamanca. p. 215.

1881 m. miestą pasiekė geležinkelis, pradėtas kasti volframas, o nuo 1918 m. – akmens anglys. Čia buvo viena svarbiausių Ispanijos anglių kasyklų, 1949 m. atidaryta pirmoji anglimis kūrenama elektrinė šalyje. XX a. pab. kasyklos uždarytos, pradėtas plėtoti turizmas, vynininkystė.

 Sportas 
 SD Ponferradina (futbolas)

 Šaltiniai 

Kategorija:Kastilijos ir Leono miestai